Vilhjálmur Birgisson formaður Verkalýðsfélags Akraness Samherjamálið er gott dæmi um hvernig útgerðarfélög hafa öðlast of mikil völd og geta með einu pennastriki lagt heilu byggðalögin í rúst ef þeim sýnist svo . Þetta var meðal þess sem fram kom í máli Vilhjálms Birgissonar formanns Verkalýðsfélags Akraness í síðdegisútvarpinu í dag en hann var viðmælandi Péturs Gunnlaugssonar . Vilhjálmur bendir á að Akranes sé eitt af þeim byggðalögum sem hafi orðið illa úti vegna þess að kvótahafar hafa ákveðið að færa kvótann annað og þar með hafi atvinnulíf á svæðinu verið lagt í hættu ” þetta eru afleiðingarnar af þessu kerfi sem við höfum þurft að búa við hér á landi og þetta er auðvitað óþolandi “ , segir Vilhjálmur . Þjóðin búin að fá nóg Vilhjálmur segir að eftir að Samherjamálið kom upp hafi orðið ákveðnin vakning meðal landsmanna um hvernig sjávarútvegsmálunum sé háttað ” ég held að það sem sé að gerast núna sé að þjóðin er búin að fá alveg nóg af þessu , almenningur hefur fengið nóg af því hvernig viss hópur í samfélaginu hefur náð að raka að sér stórum hluta þessara auðlinda til sín án þess að almenningur fái að njóta þeirra “ . Þá segir Vilhjálmur að þrátt fyrir þá hagræðingu með aukinni tæknivæðingu í sjávarútvegi hafi ekki skilað sér að neinu leyti í launaumslag þess láglaunafólks sem starfar við greinina ” það sem hins vegar hefur gerst er það að þeir sem hafa umráðaréttinn yfir auðlindunum græða meira í dag en þeir gerðu í gær , það er ekki verið að skila ávinningnum með réttlátum hætti til þeirra sem starfa áfram í greininni “ . Hlusta má á þáttinn í spilaranum hér að neðan . Á að leyfa áfengisauglýsingar í fjölmiðlum ?